# **DECIZIA ETAPEI DE ÎNCADRARE**

## Nr. 7125 din 01.10.2018

Ca urmare a solicitării de emitere a acordului de mediu adresate de **AGROTOP S.R.L.,** cu sediul în comuna Toporu, judeţul Giurgiu, înregistrată la APM Giurgiu cu nr. 7125/13.09.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.10.2018, că proiectul “Staţie PECO mobilă şi cântar” propus a fi amplasat în comuna Toporu, satul Toporu, CF 31760, jud. Giurgiu, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 6 c);

1. *Caracteristicile proiectului:*
2. dimensiunea și concepția întregului proiect

Proiectul este de dimensiune medie și presupune construirea unei staţii mobile de alimentare cu carburanţi (benzină, motorină şi GPL) si al unui cântar electronic, pentru cântărirea autovehiculelor de transport marfă.

* skid-ul va fi montat pe un cadru metalic şi se compune dintr-un rezervor de stocare GPL, sub presiune, cilindric, orizontal, suprateran, cu capacitate individuală de 4850 l volum de apă, dispenser, pompă de vehiculare, ventile, armături, supape de siguranţă, conducte şi sistem de izolare a recipientului în caz de urgenţă. Capacitatea maximă de GPL stocată este de 3880 litri sau aproximativ 1940 kg (recipientul se alimentează la maxim 80%). Skid-ul se va amplasa pe o platformă din beton cu suprafaţa de 6,00 m x 1,50 m, cu o înălţime de 20 cm faţă de cota carosabilului. Platforma este dimen­sionată astfel încât să asigure stabilitatea la sarcini statice şi seismice. Înălţimea platformei asigură în acelaşi timp diminuarea riscurilor de coliziune între SKID şi autovehicule.
* stația mobilă-tip container de distribuție carburanți va cuprinde un rezervor bicompartimentat cu capacitatea totală de 30000 litri. Containerul se va amplasa pe o platformă din beton cu suprafaţa de 8,00 m x 2,70 m. Containerul cuprinde spații distincte:
	+ spațiul destinat rezervorului de carburant (pentru benzină și motorină);
	+ spațiul destinat pompelor de transvazare a carburanților din autocisternă în rezervor.
* pompa de distribuţie carburanţi se montează în afara containerului, la o distanţă de 5,60 m, pe o platformă din beton.

Containerul dispune de instalații tehnologice, echipamente și dotări minime necesare pentru a se asigura:

* depozitarea și livrarea carburanților în deplină siguranță;
* menținerea caracteristicilor fizico-chimice ale carburanților depozitați, urmărirea și controlul parametrilor privind calitatea acestora;
* exploatarea instalațiilor în condiții de siguranță pentru personal, utilizatori și pentru mediu;
* un grad redus de poluare a mediului înconjurător;
* prevenirea și stingerea incendiilor.
1. cumularea cu alte proiecte existente și/sau aprobate – nu există un impact alte proiecte existente sau propuse;
2. utilizarea resurselor naturale, în special a solului, a terenului, a apei și a biodiversității:
	* proiectul se va realiza în intravilanul localităţii – suprafaţa totală a terenului este de 4476 mp;
	* toate materialele folosite vor fi achiziţionate de la unităţi de profil;
	* obiectivele vor fi amplasate pe platformă betonată.

Alimentarea cu apă se va realiza de la reţeaua de alimentare cu apă.

1. producţia de deşeuri va fi redusă, atât în perioada de execuţie a lucrărilor, cât şi în timpul funcţionării; deşeurile generate pe amplasament în timpul realizării investiţiei se vor colecta controlat, pe categorii şi vor fi gestionate de unităţi abilitate;
2. poluarea și alte efecte nocive – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
3. riscul de accidente majore și /sau dezastre relevante pentru proiect, inclusiv cele cauzate de schimbări climatice, conform cunoștințelor științifice – prin soluţiile constructive adoptate şi un management corespunzător proiectul nu va implica riscuri pentru mediu.
4. riscurile pentru sănătatea umană - prin soluţiile constructive adoptate şi un management corespunzător proiectul nu va implica riscuri pentru sănătatea umană.
5. *Amplasarea proiectelor*:

2.1. utilizarea actuală și aprobată a terenului – conform certificatului de urbanism emis de Primăria Comunei Toporu, anexat la documentaţie: teren intravilan – zonă de locuinţe;

2.2. bogăția, disponibilitate, calitatea și capacitatea de regenerare relative ale resurselor naturale din zonă și din subteranul acesteia – nu este cazul;

2.3. capacitatea de absorbţie a mediului natural, acordându-se o atenţie specială următoarelor zone:

1. zonele umede, zone riverane, guri ale râurilor – proiectul nu se va realiza în zone umede;
2. zonele costiere și mediul marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi împădurite;
4. rezervaţii și parcurile naturale – nu este cazul;
5. ariile clasificate sau zonele protejate prin legislaţia în vigoare: nu este cazul;
6. zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul;
7. zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul;
8. zonele cu o densitate mare a populației: nu este cazul;
9. peisajele și situri importante din punct de vedere istoric, cultural sau arheologic: nu este cazul.
10. *Tipurile și caracteristicile impactului potenţial:*
11. importanța și extinderea spațială a impactului: zona geografică şi dimensiunea populației care poate fi afectată – prin soluțiile constructive adoptate și un management corespunzător, proiectul nu va implica riscuri pentru sănătatea umană;
12. natura impactului - afectarea factorilor de mediu va fi una redusă, iar impactul asupra mediului nu va fi unul negativ;
13. natura transfrontieră a impactului – nu este cazul;
14. intensitatea şi complexitatea impactului – impact relativ redus şi local, pe perioada execuţiei proiectului;
15. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
16. debutul, durata, frecvenţa şi reversibilitatea preconizate ale impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.
17. cumularea impactului cu impactul altor proiecte existente și/sau aprobate - nu există un impact cumulativ cu alte proiecte propuse sau aprobate spre realizare în zonă;
18. posibilitatea de reducere efectivă a impactului - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.
19. Motivele care au stat la baza deciziei etapei de încadrare în procedura de evaluare adecvată sunt următoarele: în etapa de evaluare iniţială s-a luat decizia de nedemarare a procedurii de evaluare adecvată având în vedere că terenul pe care se va realiza proiectul nu este situat pe teritoriul parcurilor sau ariilor naturale protejate.

Pe parcursul derulării procedurii de evaluare a impactului asupra mediului publicul interesat de proiectul propus a fost informat despre solicitarea acordului de mediu, după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **SC AGROTOP SRL****– titulară proiect –** | **Participări ale publicului în procedura derulată** |
| Solicitare acord de mediu | Afişare pe pagina web în data de 20.09.2018 | -publicare în ziarul „Jurnalul Giurgiuvean” din 24 septembrie 2018; -afişare la sediul Primăriei Comunei Toporu în data de 20.09.2018 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | - | - |

**Condiţiile de realizare a proiectului:**

* ***Protecţia calităţii apelor:***
* se va evita impurificarea solului cu carburanţi;
* apele uzate menajere vor fi evacuate în reţeaua de canalizare a comunei;
* apele pluviale colectate de pe platformele betonate și căile de acces din cadrul amplasamentului vor fi trecute printr-un separator de hidrocarburi și apoi evacuate în reţeaua de canalizare a comunei;
* se interzice evacuarea deşeurilor în apele de suprafaţă, apele subterane, pe terenuri şi în sistemele de canalizare;
* indicatorii de calitate ai apelor uzate evacuate în rețeaua d e canalizare se vor încadra în limitele maxime admise de H.G. nr. 188/2002-NTPA 002/2002 cu modificările și completările ulterioare corelate cu restricțiile impuse de operatorul care efectuează vidanjarea.
* ***Protecţia calităţii aerului:***
* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice;
* vor fi folosite numai utilaje şi mijloace de transport dotate cu motoare Diesel, care nu generează emisii de Pb şi care produc foarte puţin monoxid de carbon;
* întreţinerea şi menţinerea în stare de funcţiune a staţiei de epurare, astfel încât să nu apară disfuncţionalităţi care să genereze în atmosferă mirosuri neplăcute;
* compartimentul destinat depozitării benzinei este dotat cu echipamente şi dispozitive adecvate în scopul limitării emisiilor de compuşi organici volatili rezultați din descărcarea și depozitarea benzinei;
* instalația de încărcare și depozitare a stației de benzină este proiectată și executată, astfel încât în exploatare, vaporii de benzină dezlocuiți în procesul de distribuție a benzinei în instalațiile de depozitare să poată fi returnați în cisterna mobilă din care se descarcă benzină, prin intermediul unei conducte de legătură etanșe;
* distribuitorul multiprodus este echipat cu sistem de recuperare vapori de benzină;
* ***Protecţia solului şi subsolului:***
* depozitarea materialelor de construcţie se va facă în spaţii special amenajate şi echipate corespunzător;
* evitarea impurificării solului cu produse petroliere;
* se va asigura încheierea unui contract pentru eliminarea deşeurilor, cu o firmă de salubritate autorizată;
* se va implementa colectarea selectivă a deşeurilor la sursă, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate.
* ***Depozitarea deşeurilor:***
* zonele de depozitare vor fi clar marcate şi semnalizate, iar recipientele (pubele, containere, etc) vor fi inscripţionate;
* pământul rezultat din săpătură va fi depozitat corespunzător, evitându-se antrenarea acestuia de către particulele de ploaie;
* deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate.

Categoriile de deşeuri care pot rezulta în timpul realizării proiectului, precum şi în timpul funcţionării acestuia:

* deşeuri din construcţii şi demolări (coduri deşeuri 17 04, 17 05, 17 09) vor fi colectate selectiv şi predate societăţilor specializate în valorificarea/eliminarea lor;
* deşeuri menajere (cod deşeu 20 03 01) vor fi colectate în pubele şi predate unei societăţi de salubrizare;
* deșeuri de ambalaje din materiale plastice (cod deşeu 15 01 02) vor fi predate unei societăţi specializate în valorificarea lor.

Se vor respecta prevederile:

* H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* H.G. nr. 1061/2008 privind transportul deşeurilor periculoase şi nepericuloase pe teritoriul României;
* Legii nr. 211/2011 privind regimul deşeurilor.

**Organizarea de şantier:**

* amenajări prin curăţarea şi nivelarea terenului, amenajarea platformelor, construcţii sumare;
* organizare pază şi siguranţă incintă.

Se va monta un panou ce indică lucrările specifice din şantierul de construcţii şi graficul de execuţie a lucrărilor.

**Alte condiţii**:

* se vor lua măsuri astfel încât pe perioada de execuție a lucrărilor și nu se produc zgomote și disconfort care ar putea afecta vecinătățile;
* realizarea şi funcţionarea obiectivului se vor face cu respectarea prevederilor STAS 10009-2017 privind protecţia împotriva zgomotului şi vibraţiilor şi Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* supravegherea executării lucrărilor în vederea respectării proiectului de execuție;
* respectarea legislației de mediu în vigoare;
* evitarea poluărilor accidentale cu carburanţi şi lubrifianţi;
* se va evita depozitarea necontrolată a tuturor deşeurilor rezultate din activitate;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu, când apar elemente noi neprecizate în documentaţie în vederea revizuirii acesteia;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* *la finalizarea proiectului se va anunţa GNM Giurgiu – Serviciul Comisariatul Judeţean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010;*
* *solicitarea şi obţinerea autorizaţiei de mediu la punerea în funcţiune a obiectivului*.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.